Document ID: 32006R0605

KOMMISSIONENS FORORDNING (EF) Nr. 605/2006
af 19. april 2006
om ændring af forordning (EF) nr. 349/2003 om suspension af indførsel i Fællesskabet af enheder af visse arter af vilde dyr og planter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 338/97 af 9. december 1996 om beskyttelse af vilde dyr og planter ved kontrol af handelen hermed (1), særlig artikel 19, stk. 2,
efter høring af Den Videnskabelige Undersøgelsesgruppe, og
ud fra følgende betragtninger:
(1)
Kommissionen kan ifølge artikel 4, stk. 6, i forordning (EF) nr. 338/97 fastsætte restriktioner for indførsel i Fællesskabet af enheder af visse arter i overensstemmelse med betingelserne fastsat i litra a) til d). Der er endvidere fastsat gennemførelsesforanstaltninger for sådanne restriktioner i Kommissionens forordning (EF) nr. 1808/2001 af 30. august 2001 om gennemførelsesbestemmelser til Rådets forordning (EF) nr. 338/97 om beskyttelse af vilde dyr og planter ved kontrol af handelen hermed (2).
(2)
En liste over arter, for hvilke indførsel i Fællesskabet er suspenderet, er fastsat ved Kommissionens forordning (EF) nr. 349/2003 af 25. februar 2003 om suspension af indførsel i Fællesskabet af enheder af visse arter af vilde dyr og planter (3).
(3)
Ud fra nye oplysninger har Den Videnskabelige Undersøgelsesgruppe konkluderet, at bevaringsstatus for visse arter opført i bilag A og B til Rådets forordning (EF) nr. 338/97 vil blive bragt i alvorlig fare, hvis indførslen af disse i Fællesskabet fra visse oprindelseslande ikke suspenderes. Indførsel af følgende arter bør derfor suspenderes: Ursus thibetanus fra Den Russiske Føderation; Cryptoprocta ferox, Scaphiophryne gottlebei, Euphorbia banae og E. kondoi fra Madagaskar; Panthera leo fra Etiopien; Balaeniceps rex, Grus carunculatus og Chamaeleo fuelleborni fra Den Forenede Republik Tanzania; Poicephalus gulielmi fra Congo; Accipiter melanoleucus, A. ovampensis, Aviceda cuculoides, Hieraaetus ayresii, H. spilogaster, Macheiramphus alcinus, Spizaetus africanus, Urotriorchis macrourus, Falco chicquera, Asio capensis, Bubo lacteus, B. poensis, Glaucidium perlatum, Scotopelia peli og Python regius fra Guinea; Sagittarius serpentarius og Varanus exanthematicus fra Togo; Agapornis pullarius fra Den Demokratiske Republik Congo; Cuora galbinifrons fra Kina; Heosemys spinosa, Leucocephalon yuwonoi, Siebenrockiella crassicollis, Liasis fuscus, Euphyllia cristata, E. divisa, E. fimbriata, Hydnophora microconos og Scolymia vitiensis fra Indonesien; Geochelone pardalis fra Uganda og Zambia; Uromastyx geyri fra Mali og Niger; Cordylus mossambicus, C. vittifer, Tridacna maxima og T. squamosa fra Mozambique; Dendrobates pumilio fra Nicaragua; Hippopus hippopus fra Vanuatu; Hippopus hippopus, Tridacna gigas og T. maxima fra Tonga og Vietnam; Tridacna crocea, T. derasa, T. maxima og T. squamosa fra Fiji og Vanuatu; Tridacna crocea fra Tonga; Tridacna maxima fra Mikronesiens Forenede Stater og Marshalløerne; Tridacna tevoroa fra Tonga og Catalaphyllia jardinei fra Salomonøerne.
(4)
Den Videnskabelige Undersøgelsesgruppe har endvidere konkluderet, at der ud fra de nyeste tilgængelige oplysninger ikke længere er belæg for at suspendere indførsel i Fællesskabet af arterne: Galago senegalensis fra Djibouti; Galagoides demidoff fra Kenya og Senegal; Callithrix argentata fra Paraguay; Saguinus labiatus fra Colombia; Callicebus torquatus fra Ecuador; Cebus albifrons fra Guyana; Cebus capucinus og Aratinga solstitialis fra Venezuela; Cebus olivaceus fra Peru; Allenopithecus nigroviridis fra alle forekomststater; Colobus guereza fra Ækvatorialguinea; Lophocebus albigena fra Kenya; Papio hamadryas og Hippopotamus amphibius fra Liberia; Cynogale bennettii fra Singapore; Ara ararauna fra Trinidad og Tobago; Neophema splendida fra Australien; Poicephalus gulielmi fra Den Demokratiske Republik Congo; Geochelone chilensis, Homopus areolatus, H. boulengeri, H. femoralis, H. signatus, Kinixys natalensis og Psammobates spp. fra alle forekomststater; Geochelone denticulata fra alle forekomststater undtagen Bolivia og Ecuador; Geochelone elegans fra alle forekomststater undtagen Pakistan; Kinixys belliana fra alle forekomststater undtagen Mozambique og Benin; Kinixys erosa fra alle forekomststater undtagen Togo; Kinixys homeana fra alle forekomststater undtagen Benin; Manouria emys fra alle forekomststater undtagen Bangladesh, Indien, Indonesien, Myanmar og Thailand; Testudo horsfieldii fra alle forekomststater undtagen Kina, Pakistan og Kazakhstan; Manouria impressa fra alle forekomststater undtagen Vietnam; Phelsuma cepediana og P. trilineata fra Madagaskar; Phelsuma edwardnewtonii fra Mauritius; Varanus albigularis fra Lesotho; Varanus rudicollis fra Filippinerne; Ptyas mucosus fra Indonesien og Dactylorhiza incarnata fra Norge.
(5)
I forordning (EF) nr. 338/97, senest ændret ved forordning (EF) nr. 1332/2005, er det bl.a. fastsat, at Cacatua sulphurea og Pyxis arachnoides overføres fra bilag B til bilag A, og at Agapornis roseicollis slettes fra bilagene, og der er derfor ikke længere behov for at suspendere indførslen af disse arter.
(6)
Der er foretaget en høring af alle oprindelseslandene for de arter, der er omfattet af de nye restriktioner for indførsel, som er omhandlet i denne forordning.
(7)
Bilaget til forordning (EF) nr. 349/2003 bør ændres i overensstemmelse hermed og erstattes af hensyn til klarheden.
(8)
De i denne forordning fastsatte foranstaltninger er i overensstemmelse med udtalelse fra Udvalget for Handel med Vilde Dyr og Planter -
UDSTEDT FØLGENDE FORORDNING:
Artikel 1
Bilaget til forordning (EF) nr. 349/2003 erstattes af teksten i bilaget til nærværende forordning.
Artikel 2
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 19. april 2006.

Labels: 3
20